Joan of Arc | riviersonderend
Leonard Cohen het 'n song geskryf oor Johanna van Ark. Ek dink dit is een van sy heel coolste songs. Gewoonlik as ek dit 'n love song noem, stem mense nie saam nie. Hy sing oor haar laaste oomblikke op die brandstapel. Hier sing hy die song. Ek plaas ook die lirieke.
No man to get her through this very dark and smoky night.
And something in me just yearns to win
20 Junie 2007 at 8:48
« Dit is slaaptyd vir die kinders
Fantasties … dit het my dag gemaak.
Ek dink Johanna het geweet dat om "uit die liggaam uit te woon" as sy te sterwe sou kom is om "by die Here in te woon"….!
(2Kor 5:8) Maar ons het goeie moed en verkies om liewer uit die liggaam uit te woon en by die Here in te woon.
Min van ons besef dat Moses gouer in die Beloofde Land was as die klomp Israeliete wat in die jaar 1407BC op die punt gestaan het om in die "fisiese beloofde land in te trek" … die nuttelose stukgrond waaroor die Israeliete en die Filistyne steeds vandag so baklei en steeds sal baklei tot die wederkoms waarskynlik in 2011.
20 Junie 2007 at 9:32
Johannes, wat maak jy?
20 Junie 2007 at 10:13
[…] 20 Jun 2007 Jeanne Posted by Pienk Zuit under Uncategorized Dis nie net George wat mal is oor Jeanne d'Arc […]
Jeanne « Die Pienk Zuit
20 Junie 2007 at 10:30
rephrase.. ? vra jy of ek 'n tikster of 'n timmerman is…?
20 Junie 2007 at 11:46
Die versies Johannes, die versies. Ek meen teen hierdie tyd weet almal sekerlik al dat jy glo die wêreld gaan in 2011 eindig. Dat jy 'n uitgebreide kennis van Bybelversies het, is ook duidelik.
Maar ek wonder hoekom jy op elke post in daardie rigting neig, saam met die Bybelversie? Dink jy dat jy die saad saai en hoop dat iets gebeur met een van die heidene wat hier lees? Indien wel, het ek vir jou slegte nuus. Die kwessies waaroor hierdie mense wonder, kan nie met 'n Bybelversie opgelos word nie. Sorrie.
Indien jy dit plaas om mense se geloof te versterk, wonder ek ook. Ek weet nie of hulle hier lees nie, want ek dink hulle wag reeds in die berge vir 2011.
Ek kritiseer nie en ek wil jou ook nie sensor nie. Ek wonder maar net.
20 Junie 2007 at 12:49
OMD het ook 'n song gehad wat baie nice is, naamlik "Maid of Orleans" – natuurlik meer pop as LC.
20 Junie 2007 at 14:09
George dis jou goeie mening.
Ek het ook vir jou slegte nuus… of dalk goeie nuus, afhangende vanuit watter hoek jy dit sien. Ek glo nogal dat die heiden wat die Woord hier lees 'n groter kans het om in die ewige Koninkryk van God ingelei te word as in die kerke of kerkstrukture. Ek poog geensins om iemand te oortuig nie (dit was nog altyd God se soewereine werk…anyWay).
Die volgende Skrifgedeelte bly daarom steeds toepaslik…. en beleef ek dit toenemend dienooreenkomstig dit wat verklaar word (veral buite om die kerke en kerkstrukture heen, glo dit as jy wil… selfs in die pub)
(Jes 55:11) so sal my woord wees wat uit my mond uitgaan: dit sal nie leeg na My terugkeer nie, maar doen wat My behaag en voorspoedig wees in alles waartoe Ek dit stuur.
Dieselfde ou gesigte waarvan jy hier praat ken dalk my siening… maar ons weet nooit watter ander gesigte vandag jou blog besoek het nie. (dis immers hoe ek op jou blog afgekom het, deur 'n search wat ek gedoen het)
Ek vang maar biekie vis hier in jou rivier(sonderend)… "wie weet"… dalk dra dit by tot die "final harvest" wat tans aan die gang is (dis ook God se soewereine werk) … ! Ek "comments" maar soos wat dit op daardie oomblik in my gedagtes opkom…. en het niks om op te roem nie.
Ek geniet steeds jou blog en die reis "moer toe die vreemde in" …. dis ten minste heel anders as kerk al voel dit soms soos "godsdiens", jy vra vir comments en ek gee dit sonder hangups.
Ek waardeer kritiek, en is geensins so fyngevoelig soos byvoorbeeld iemand soos Salig nie. As dit jou egter pla… sal ek aanbeweeg.
20 Junie 2007 at 15:29
Johannes, nee man. Ek gesels met jou. Ek vra nie dat jy aanbeweeg nie. Jy bly welkom. Ek probeer maar net sê dat baie mense nie oortuig gaan word deur teksversies nie. Jy sal met hulle moet gesels en bewus moet raak van die probleme wat hulle met geloof het. Ek sien nie hoe 'n teksvers die probleme gaan ongedaan maak nie.
In elk geval, vis maar verder. Jy het my nou aan iets herinner oor visvang. Wag, ek gaan dit gou op die blog plaas.
21 Junie 2007 at 8:31
Boer, as ek reg onthou het OMD 2 songs gehad oor haar: Maid of Orleans en Joan of Arc.
21 Junie 2007 at 9:39
George ek dink nie die teksverse kan enige probleme ongedaan maak nie… probleme sal met ons bly solank hierdie geslag (die geslag vanaf Adam tot nou…) in die lewe bly. Maar weereens moet ons nie die Woord van God onderskat nie… Hy maak nuut sonder dat iemand daarvan bewus is. Die "big bang" vind nie met 'n harde fisiese "oerknal" plaas nie. Maar "wie weet" wat in die diepste wese van die mens plaasvind…. daar waar geen wetenskaplike met sy "meetinstrumente" kan bykom nie…?
(Rom 8:26 en 27) En net so kom ook die Gees ons swakhede te hulp, want ons weet nie reg wat ons moet bid nie, maar die Gees self tree vir ons in met onuitspreeklike sugtinge. En Hy wat die harte deursoek, weet wat die bedoeling van die Gees is, omdat Hy ooreenkomstig die wil van God vir die heiliges intree.